text: CAT (Col·lectiu Autònom de Treballadors) » Acord pel retorn de la paga extra de desembre de 2012 espoliada als treballadors públics
  Tag: extra 2012, paga extra
  En data 9 de juny, en la Mesa General de Negociació de l'Empleat Públic de la Generalitat de Catalunya, en compliment a la Resolució 7/XI, de 20 de gener de 2016, del Parlament de Catalunya, la qual insta al Govern de la Generalitat a la recuperació de la paga extraordinària del 2012 i d'altres drets laborals dels treballadors públics s'ha acordat, entre d'altres, les mesures següents:
  .- Abonar durant l'exercici 2016, un 20,32% dels imports deixats de percebre com a conseqüència de la supressió de la paga extraordinària del mes de desembre de 2012. Quantitat que s'abonarà al mes d'octubre i com a màxim el mes de novembre de 2016. L'acord també preveu que el 2017 es farà el retorn d'un 35,32% més de la paga, i el 2018, el retorn del 20,32% restant.
  .- Deixar sense efecte l'acord de retenir el 5% i retornar, durant l'exercici 2016, les quanties retingudes per aquest concepte a molts companys i companyes quan es van pagar els primers 44 dies de la paga de 2012
  L'acord també preveu la negociació per a la recuperació de drets laborals retallats aquests darrers anys com és el cas del Fons d'Ajut Social, la recuperació i incorporació de nous supòsits de percepció del 100% de retribucions en casos d'Incapacitat Temporal derivada de contingències comunes i el retorn de les pagues extres dels anys 2013 i 2014 també serà objecte de negociació.